افریقاده جایلشگن مالی اولکه سی نینگ دوگون قشلاغیده اویوشتیریلگن هجومده 100 دن آرتیق کیشی حیاتینی یوقاتدی.
پاریسده جایلشگن France 24 خبر کانلی مالی مدافعه وزیرلیگی نینگ منبعی گه تیانتیریب بیرگن خبریگه کوره، مالی نینگ مرکزی منطقه سیده گی دوگو قشلاغیده اویوشتیریلگن قوراللی هجوم عاقبتیده 100 دن آرتیق کیشی جان بیرگن.
اولکه نینگ شمال و اورته منطقه لریده 2012 – ییلیدن بیری ایریلیقچی (جدائی طلب) توقنه شوولری و ترورچیلیک هجوملری یوز بیرماقده.
23 مارچده هم اویوشتیریلگن هجوم عاقبتیده 160 کیشی اولیب 65 کشی یره لنگن ایدی و انچه اوی – جای اوتگه بیریلگن ایدی.
فرانسه تامانیدن مالیده جایلشتیریلگن "بارخانه عملیاتی" چوکاتیده 4 مینگ عسکر و بیرلشگن ملتلر تشکیلاتی باشچیلیگیده ایجاد ایتیلگن 15 مینگ کیشی لیک MINUSMA تینچ لیک گروهی حلی گچه خوفسیزلیکنی تامین ایتلمه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
